NER บวก 5% โบรกแนะ “ซื้อ” เป้า 9 บ. จับตากำไรปีนี้ 1.9 พันล้าน รับยอดขายเพิ่ม
NER บวก 5% ลุ้นกำไรปี 65 แตะ 1.9 พันล้าน โต 5% รับปริมาณขายยางพาราฟื้น โบรกแนะนำ “ซื้อ” ราคาเป้าหมาย 9 บ.
NER บวก 5% ลุ้นกำไรปี 65 แตะ 1.9 พันล้าน โต 5% รับปริมาณขายยางพาราฟื้น โบรกแนะนำ “ซื้อ” ราคาเป้าหมาย 9 บ.
7 ต.ค. 2565

ผู้สื่อข่าวรายงานว่า วันนี้ (7 ต.ค.65) ราคาหุ้น บริษัท นอร์ทอีส รับเบอร์ จำกัด (มหาชน) หรือ NER ณ เวลา 10:20 น. อยู่ที่ระดับ 5.80 บาท บวก 0.30 บาท หรือ 5.45% สูงสุดที่ระดับ 5.80 บาท ต่ำสุดที่ระดับ 5.50 บาท ด้วยมูลค่าการซื้อขาย 31.90 ล้านบาท

บล.ดาโอ ระบุในบทวิเคราะห์ (28 ก.ย.65) ว่าคงประมาณการกำไรสุทธิปี 65 ของ NER ที่ 1,941 ล้านบาท เพิ่มขึ้น 5% เมื่อเทียบกับงวดเดียวกันของปีก่อน และในปี 66 อยู่ที่ 2,211 ล้านบาท เพิ่มขึ้น 14% เมื่อเทียบกับงวดเดียวกันของปีก่อน จากสมมติฐาน 1) ปริมาณขายยางพาราอยู่ที่ 460,000 ตัน และ 500,000 ตัน 2) คงมุมมอง conservative ราคาขายยางเฉลี่ยอยู่ที่ 55 บาทต่อกิโลกรัม 3) คงประมาณการอัตรากำไรขั้นต้น (gross margin) ปี 65/66 อยู่ที่ 12.6% โดยยังคงคำแนะนำ “ซื้อ” ราคาเป้าหมายที่ 9.00 บาท